Document ID: 32006R0913

RÅDETS FORORDNING (EF) Nr. 913/2006
af 19. juni 2006
om ændring af bilaget til forordning (EF) nr. 2042/2000 om indførelse af en endelig antidumpingtold på importen af fjernsynskamerasystemer med oprindelse i Japan
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«),
under henvisning til forslag fremsat af Kommissionen efter høring af det rådgivende udvalg, og
ud fra følgende betragtninger:
A. TIDLIGERE PROCEDURER
(1)
Rådet indførte ved forordning (EF) nr. 1015/94 (2) en endelig antidumpingtold på importen af fjernsynskamerasystemer med oprindelse i Japan.
(2)
I september 2000 bekræftede Rådet ved forordning (EF) nr. 2042/2000 (3) den endelige antidumpingtold, der indførtes ved forordning (EF) nr. 1015/94 (som efterfølgende ændret), jf. artikel 11, stk. 2, i grundforordningen.
(3)
I artikel 1, stk. 3, litra e), i forordning (EF) nr. 2042/2000 udelukkede Rådet specifikt de kamerasystemer, der er opført i bilaget til den pågældende forordning, i det følgende benævnt »bilaget«, fra antidumpingtoldens anvendelsesområde, idet de ganske vist repræsenterer avancerede professionelle kamerasystemer, der teknisk set er omfattet af varedefinitionen i artikel 1, stk. 2, i nævnte forordning, men ikke kan betragtes som fjernsynskamerasystemer.
(4)
Kommissionen indledte ved en meddelelse af 29. september 2005 (4) en fornyet undersøgelse i henhold til artikel 11, stk. 2, i grundforordningen af de gældende antidumpingforanstaltninger vedrørende importen af fjernsynskamerasystemer med oprindelse i Japan.
B. UNDERSØGELSE VEDRØRENDE NYE MODELLER AF PROFESSIONELLE KAMERASYSTEMER
1. PROCEDURE
(5)
To japanske eksporterende producenter, nemlig Matsushita og Hitachi Denshi (Europa) GmbH (i det følgende benævnt »Hitachi«), meddelte Kommissionen, at de påtænkte at introducere nye modeller af professionelle kamerasystemer på fællesskabsmarkedet og anmodede Kommissionen om at tilføje disse nye modeller af professionelle kamerasystemer samt tilbehør dertil i bilaget til forordning (EF) nr. 2042/2000, således at de blev udelukket fra antidumpingtoldens anvendelsesområde.
(6)
Kommissionen underrettede EF-erhvervsgrenen herom og indledte en undersøgelse, der var begrænset til at fastslå, om de pågældende varer henhører under antidumpingtoldens anvendelsesområde, og om den operationelle del af forordning (EF) nr. 2042/2000 bør ændres i overensstemmelse hermed.
2. MODELLER, DER ER OMFATTET AF UNDERSØGELSEN
(7)
Anmodninger om fritagelse, der blev indgivet sammen med de relevante tekniske oplysninger, vedrører følgende modeller af kamerasystemer:
Matsushita:
-
Kamerahoved AK-HC910L
-
Kamerahoved AK-HC1500G
-
Kamerakontrolenhed AK-HRP900
-
Kamerakontrolenhed AK-HRP150.
Alle modeller blev præsenteret som efterfølgere til modeller, der allerede er fritaget for de gældende antidumpingforanstaltninger.
Hitachi:
-
Kamerahoved DK-H31
-
Fjernstyringspanel RU-3300N.
Begge modeller blev præsenteret som modeller, der ligger tæt op ad modeller, der allerede er fritaget for de gældende antidumpingforanstaltninger. De frembydes ikke kombineret med et triax-system eller en triax-adaptor, og de anvendes til kameraovervågningssystemer og telekonferencer samt i laboratorier og på biblioteker.
3. UNDERSØGELSENS RESULTATER
a) Kamerahoved AK-HC910L og AK-HC1500G, kamerakontrolenhed AK-HRP900 og AK-HRP150
(8)
Kamerahoved AK-HC910L og AK-HC1500G og kamerakontrolenhed AK-HRP900 og AK-HRP150 er omfattet af varebeskrivelsen i artikel 1, stk. 2, litra a), i forordning (EF) nr. 2042/2000. De anvendes dog primært til professionel brug og fandtes at være professionelle kamerasystemer, jf. artikel 1, stk. 3, litra e), i forordning (EF) nr. 2042/2000. De bør derfor udelukkes fra anvendelsesområdet for de gældende antidumpingforanstaltninger og tilføjes i bilaget til forordning (EF) nr. 2042/2000.
(9)
I overensstemmelse med EF-institutionernes faste praksis skal disse fjernsynskamerasystemer fritages for antidumpingtolden fra den dato, hvor Kommissionens tjenestegrene modtog den pågældende anmodning om fritagelse. Fra den 5. september 2005 fritages al import af følgende kameraer derfor for antidumpingtolden:
Matsushita:
-
Kamerahoved AK-HC910L
-
Kamerahoved AK-HC1500G
-
Kamerakontrolenhed AK-HRP900
-
Kamerakontrolenhed AK-HRP150.
b) Kamerahoved DK-H31 og fjernstyringspanel RU-3300N
(10)
Kamerahoved DK-H31 og fjernstyringspanel RU-3300N er omfattet af varebeskrivelsen i artikel 1, stk. 2, litra a), i forordning (EF) nr. 2042/2000. De anvendes dog primært til professionel brug og sælges ikke med det tilsvarende triax-system eller den tilsvarende triax-adaptor på fællesskabsmarkedet. Det konkluderedes derfor, at de bør betragtes som professionelle kamerasystemer, jf. artikel 1, stk. 3, litra e), i forordning (EF) nr. 2042/2000. Følgelig bør de udelukkes fra de gældende antidumpingforanstaltningers anvendelsesområde og tilføjes i bilaget til forordning (EF) nr. 2042/2000.
(11)
I overensstemmelse med EF-institutionernes faste praksis skal disse fjernsynskamerasystemer fritages for antidumpingtolden fra den dato, hvor Kommissionens tjenestegrene modtog den pågældende anmodning om fritagelse. Fra den 3. november 2005 fritages al import af følgende kameraer derfor for antidumpingtolden:
Hitachi:
-
Kamerahoved DK-H31
-
Fjernstyringspanel RU-3300N.
4. UNDERRETNING AF INTERESSEREDE PARTER OG KONKLUSIONER
(12)
Kommissionen underrettede EF-erhvervsgrenen og eksportørerne af fjernsynskamerasystemer om resultaterne og gav dem mulighed for at fremføre deres synspunkter. Ingen af parterne havde indvendinger imod Kommissionens resultater.
(13)
På grundlag af ovenstående bør forordning (EF) nr. 2042/2000 ændres i overensstemmelse hermed -
UDSTEDT FØLGENDE FORORDNING:
Artikel 1
Bilaget til forordning (EF) nr. 2042/2000 erstattes af bilaget til nærværende forordning.
Artikel 2
1. Denne forordning træder i kraft dagen efter offentliggørelsen i Den Europæiske Unions Tidende.
2. Denne forordning finder anvendelse på importen af følgende modeller, der er fremstillet og eksporteret til Fællesskabet af følgende eksporterende producenter:
a)
Matsushita fra den 5. september 2005
-
Kamerahoved AK-HC910L
-
Kamerahoved AK-HC1500G
-
Kamerakontrolenhed AK-HRP900
-
Kamerakontrolenhed AK-HRP150.
b)
Hitachi fra den 3. november 2005
-
Kamerahoved DK-H31
-
Fjernstyringspanel RU-3300N.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 19. juni 2006.

Labels: 12
3
4
18